**Praksishefte for lærerutdanningsskolene**

Studentene bør få heftet på papir og elektronisk.

Praksislæreren sender også heftet til basisgruppeveileder som har oppfølging i praksisen.

Forslag til innhold i heftet:

|  |  |  |
| --- | --- | --- |
|  | Innhold | Ansvar |
| 1 | Forside med bilde av skolen og tittel «Velkommen som student ved…navn på skolen…» | Praksislærer |
| 2 | Innholdsfortegnelse | Praksislærer |
| 3 | Kontaktinfo til skolen, navn på skoleleder og kontaktinformasjon, kontaktinformasjon til sekretær/merkantil, link til hjemmeside. Kontaktinfo til praksislærer og evt. praksiskoordinator på skolen. | Praksislærer |
| 4 | Informasjon om skolen (kortfattet)   * Historikk, klasser, elevtall, tilsatte * Pedagogiske profil * Organiseringen av undervisningen * Godt skolemiljø (§9a) * SFO, leksehjelp, fysisk aktivitet * Praktiske forhold ( nøkler, arb.plass, garderobe, data-/netttilgang, kopiering, kaffe/te, møteplan, lån av lærerbøker mm.) | Virksomhetsleder/  rektor |
| 5 | Lærerutdanningsskole | Prosjektleder LUS |
| 6 | Skolens rutiner og ordensreglement   * Ordensreglement * Branninstruks * Skolens regler for utetid og inspeksjon * Taushetsplikt for studenter i praksis * Kart over skolen, rom og uteområder * Skolen yrkesetiske retningslinjer * Plan for praksis * §9a Opplæringsloven   **Link opp til skolens egne skriv til overnevnte kulepunkter** | Praksislærer |
| 7 | Forventninger til praksis | Praksislærerforum på LU-skolene |
| 8 | Forberedelse til praksis, fylles ut før første dag i praksis | Praksislærerforum på LU-skolene |
| 9 | Informasjon fra praksislærer   * Generell info om klassen * Rutiner * Klasseregler * Klassekart * Kontaktplattform * Tidsfrister * Planlegging av undervisning * Didaktiskskjema * Før- og etterveiledning av undervisning * Veiledningsgrunnlag * Arbeidstid i praksis | Praksislærer |
| 10 | Timeplaner | Praksislærer |

# Forventninger i praksis

## Aktiv student

**Jobbintervju**

Å være lærerstudent i praksis kan sammenlignes med et jobbintervju. Etter du er ferdig utdannet og skal søke jobb er erfaringene, papirene og relasjonene du har skapt i praksis viktige faktorer for om du får jobben og skolen du ønsker deg.

**Taushetsplikt**

I praksis skal du, som alle ansatte i skolen, signere en avtale om taushetsplikt. Dette gjelder i forhold til informasjon du får om elever og hjem, i kraft av å være student på skolen. En skal ikke diskutere eller fortelle om elever eller hjem til andre, såfremt disse personene er avhengig av denne informasjonen for å jobbe med eleven. Du kommer til å få vite mye om enkeltelever og hjemmesituasjon. Å fortelle dette videre er straffbart og uetisk. Taushetsplikten gjelder også overfor familien din og digitale medier.

Vi praktiserer også en moralsk taushetsplikt dere studenter imellom og om informasjon du får om ansatte på skolen. Dette gjelder informasjon du får tildelt og observasjoner du gjør.

**Inspeksjon**

En del av en lærers skolehverdag er å være ute i friminuttene for å trygge og veilede elevene, forebygge konflikter og oppdage uhell/skader. Dette er også en fin arena for å bli bedre kjent med elevene og jobbe med relasjonen. Dere som studenter skal ikke settes opp på inspeksjoner, men skal likevel være ute med elevene som en del av ukens timefestede elevrettede arbeid. Å være ute med elevene vil si at man er oppsøkende, nysgjerrig, snakker med elevene og er tilstede. Mobiletelefon legges igjen inne, og vi unngår å stå mange voksne og snakke sammen.

**Fravær**

Praksisperiodene er planlagt lang tid i forveien. Det gis derfor ikke anledning til fri utenom ved sykdom. Vanlige legebesøk, bilverksted, frisør og annet bør planlegges utenom praksisperioden. Forventet arbeidstid i praksis er 0815-1530. Fravær meldes så fort det lar seg gjøre ved å ringe praksislærer. Dager man er borte i praksis må tas igjen før praksislærer kan skrive rapport. Rapporten må være ferdig for at du skal godkjennes til å ta eksamen. Det er vanskelig å få tatt igjen dager man har vært borte, da dette kolliderer med undervisningen på Høyskolen. Å miste dager i ordinær praksis gjør at du mister verdifull samhandling og observasjon av lærere, elever og medstudenter.

**Rollemodell**

Å være voksenperson på en skole er et stort ansvar, da man er en rollemodell for elevene. Det er viktig å tenke på hva slags signaler du sender med klær og væremåte. Tenk også på om og hvordan du fremstår på sosiale medier. Vi legger ikke til elever på sosiale medier. Vi skal være tydelige voksenpersoner som setter i gang aktivitet, men skal ikke være en del av leken f.eks ved å la elevene klatre på ryggen. Vår relasjon til elevene er som voksne. Det er viktig å være tilstede i klasserommet, ute og på personalrommet. Vi bruker ikke mobil når vi er i praksis. PC brukes til skolearbeid og ikke til f.eks. Youtube, filmer mm.

## Forberedelse til praksis

(Fylles ut før første dag i praksis)

|  |
| --- |
| 1. **Hvilke forventninger har du til praksisperioden?** |
|  |
| 1. **Hvilke konkrete ønsker har du for læring i denne perioden? Hvilke temaer og deler av lærerens hverdag ønsker du å bli enda bedre kjent med?** |
|  |
| 1. **Hva er ditt bidrag til et godt samarbeid med:** |
| \* Medstudentene?  \* Praksislærer? (og andre lærere/ansatte du skal samarbeide med) |
| 1. **Hvordan skal du jobbe for å nå dine mål og få mest mulig ut av praksisperioden?** |
|  |